Eelmise ööpäeva jooksul tabati 1 narko- ja 9 alkoholi tarvitamistunnustega mootorsõiduki juhti.
Liiklusõnnetused
21.10.2020 kell 11.24 toimus liiklusõnnetus Narvas Kangelaste prospekt 16 juures, kus sõiduautot Toyota Avensis juhtinud 35-aastane naine kaotas sõiduki üle kontrolli ja sõitis vastu tänavavalgustusposti. Sõiduki juht toimetati Narva haiglasse kontrolli.
21.10.2020 kella 14.00 ajal toimus liiklusõnnetus Pärnus Papiniidu tn 15 juures, kus 22-aastane mees sõitis elektritõukerattaga vastu 53-aastase mehe juhitud veoauto Renault T haagist. Tõukerattur toimetati Pärnu Haiglasse.
21.10.2020 kell 14.32 toimus liiklusõnnetus Harjumaal Viimsi vallas Haabneeme alevikus Rohuneeme tee ja Hundi tee ristmikul, kus 54-aastase naise juhitud sõiduauto Volkswagen Tiguan põrkas kokku reguleerimata ülekäigurajal tõukerattaga sõiduteed ületanud 13-aastasele poisiga. Tõukerattur toimetati Tallinna Lastehaiglasse.
21.10.2020 kell 19.35 teatati liiklusõnnetusest Tallinnas Rävala pst 12 juures, kus 32-aastase naise juhitud sõiduauto Hond Civic põrkas kokku elektrilisel tõukerattal reguleerimata ülekäigurada ületanud jalakäijaga, 18-aastase naisega. Tõukerattur toimetati Ida-Tallinna Keskhaiglasse.
21.10.2020 kella 22.50 ajal toimus liiklusõnnetus Järvamaal Paides Pärnu ja Raudtee tänavate ristmikul, kus alkoholijoobe tunnustega 40-aastane naine sõitis sõiduautoga Audi A4 otsa sõidueesõigust omanud bussile Irisbus Crossway, mida juhtis 65-aastane mees. Audi juht toimetati Järvamaa haiglasse tervisekontrolli.